Conform Legii Loteriei bonurilor fiscale, prima cifră extrasă din urne este cifra unităţilor. Însă, statul român, reprezentat de Ministerul Finanţelor şi Loteria Română a stabilit la fiecare dintre extragerile de până acum că prima cifră extrasă este cea a sutelor. Astfel, cele şase extrageri de la Loteria bonurilor fiscale sunt ILEGALE, iar sumele anunţate NU sunt cele corecte, anunță economica.net.

Potrivit Ordinului ministrului Finanţelor Publice 417, din aprilie 2015, prima cifră extrasă din urnă pentru determinarea sumei de pe bonul câştigător este cifra unităţilor, apoi cifra zecilor şi apoi cifra sutelor.

Or, la fiecare extragere, Ministerul Finanţelor a aprobat o extragere greşită, de fiecare dată prima cifră extrasă fiind cea a sutelor.

La prima extragere, cea în care a fost considerat câştigător un bon din 7 februarie, de 6 lei, 18.215 persoane au revendicat premiul. Astfel, din fondul maxim de câştiguri de 1 milion de lei s-a împărţit tuturor şi fiecare a primit în jur de 50 de lei. Potrivit legii, bonul câştigător ar fi fost unul cu valoarea de 600 de lei, scrie economica.net.

Pană în prezent au avut loc şase extrageri la Loteria fiscală, pe 13 aprilie, 28 iunie, pe 19 iulie, 16 august, 20 septembrie şi 18 octombrie. În 13 aprilie, concursul a avut peste 18.000 de premii a câte 54 de lei fiecare, după care regulile loteriei bonurilor fiscale au fost schimbate astfel încât, atunci când mai mult de 100 de persoane revendică premii, să aibă loc o a doua extragere pentru a determina maximum 100 de câştigători. Premiul de un milion de lei se împarte între cei 100 de câştigători.

Lista bonurilor "câştigătoare"

13 aprile: bon de 6 lei din7 februarie

28 iunie: bon de 135 lei din 23 mai

19 iulie: bon de 509 lei din 1 iunie

16 august: bon de 364 lei din 23 iulie

20 septebmrie: bon de 320 lei din 5 august

18 octombrie: bon de 274 lei din 16 septembrie.

Etichete: extrageri ilegale, loteria bonurilor fiscale, Loteria Română, sute, unitati